KIRJALLINEN KYSYMYS E-3144/00 esittäjä(t): Cristiana Muscardini (UEN) komissiolle. Euroopan lennonjohtajien vapaa liikkuvuus.



Virallinen lehti nro 113 E , 18/04/2001 s. 0245 - 0247



KIRJALLINEN KYSYMYS E-3144/00 esittäjä(t): Cristiana Muscardini (UEN) komissiolle (6. lokakuuta 2000) Aihe: Euroopan lennonjohtajien vapaa liikkuvuus Ottaen huomioon - neuvoston 18. heinäkuuta 1989 ilmailujärjestelmän kapasiteettiongelmista antaman päätöslauselman h kohdan(1), - siviili-ilmailun tehtävien suorittamiseksi annettujen henkilöstön lupakirjojen vastavuoroista hyväksymistä koskevan direktiiviehdotuksen (KOM(1989) 472(2) ja KOM(1991) 222(3)) 1 artiklan, johon sisältyi lennonjohtajien ammatti, - talous- ja sosiaalikomitean (14.3.1990)(4) ja Euroopan parlamentin (12. lokakuuta 1990 annettu päätöslauselma(5)) myönteiset lausunnot, - neuvoston direktiivin 91/670/ETY(6), jossa ilmailuammattien luettelosta poistettiin lennonjohtajan ammatti, - Euroopan parlamentin 18.9.1992 annetun päätöslauselman(7) P kohdan, jossa vastustetaan neuvoston päätöstä, - komission ilmaliikenteen hallinnasta antaman valkoisen kirjan (KOM(1996) 57) 24 kohdan, jossa komissio kannatti lennonjohtohenkilöstön vapaan liikkuvuuden parantamista, - että koska edellämainitun ammatin tunnustamisesta ei ole erikseen direktiiviä, pitäisi noudattaa tutkintotodistusten tunnustamista koskevaa yleistä järjestelmää (89/48(8) ja 92/51(9)), edellyttäen että tämä ammatti on säännelty kyseisessä jäsenvaltiossa, - että lennonjohtajien kohdalla jäsenvaltiot sisäpoliittisista syistä pyrkivät usein kiertämään sen soveltamista, vaikka ammatti olisikin säännelty niiden lainsäädännössä, - tuntien italialaisen lennonjohtajan Lorenzo Vincenzin tapauksen, jolta Espanjan viranomaiset ovat evänneet mahdollisuuden oman tutkintotodistuksensa tunnustamiseen sillä perusteella, että tätä ammattia ei olisi säännelty Espanjassa ja - että tämän ammatin vapaa liikkuvuus on vielä mahdotonta Euroopan sisämarkkinoilla, 1. voiko komissio tarkistaa, onko lennonjohtajan ammatti säännelty Espanjassa? 2. mihin toimiin se aikoo ryhtyä eurooppalaisten lennonjohtajien vapaan liikkuvuuden takaamiseksi? 3. eikö komissio voisi erityisesti perustaa yhdenmukaisia koulutusjärjestelmiä ja lupamenettelyjä lennonjohtajille niin että tämä ammatti saataisiin sisällytettyä direktiivin 91/670/ETY soveltamisalaan? 4. mihin aloitteisiin se aikoo ryhtyä pakottaakseen jäsenvaltiot soveltamaan tunnustamista koskevaa yleistä järjestelmää? (1) EYVL C 189, 26.7.1989, s. 3. (2) EYVL C 10, 16.1.1990, s. 12. (3) EYVL C 175, 6.7.1991, s. 14. (4) EYVL C 124, 21.5.1990, s. 18. (5) EYVL C 284, 12.11.1990, s. 198. (6) EYVL L 373, 31.12.1991, s. 21. (7) ÉYVL C 284, 2.11.1992, s. 170. (8) EYVL L 19, 24.1.1989, s. 16. (9) EYVL L 209, 24.7.1992, s. 25. Frederik Bolkesteinin komission puolesta antama vastaus (7. marraskuuta 2000) Kuten arvoisa parlamentin jäsen perustellusti esittää, lennonjohtajan ammattia koskevaa erityisdirektiiviä ei ole, ja sen mukaan, mikä on jäsenvaltiossa vaadittavan koulutuksen taso, ammatin osalta noudatetaan joko vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta annettua neuvoston direktiiviä 89/48/ETY tai täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annettua neuvoston direktiiviä 92/51/ETY, jos ammatti on säännelty vastaanottavassa jäsenvaltiossa. Komissio tuntee arvoisan parlamentin jäsenen mainitseman tapauksen, josta on tehty komissiolle kantelu. Kantelua käsitellään parhaillaan. Komission tietojen mukaan Espanjan voimassaolevan lainsäädännön mukaan lennonjohtajan ammattiin pääseminen ja ammatin harjoittaminen edellyttää, että henkilöllä on tietty ammatillinen pätevyys. Tästä säädetään 9. tammikuuta 1998 annetussa kuninkaallisessa asetuksessa 3/1998. Tällä perusteella komissio katsoo, että kyseessä on todellakin Espanjassa säännelty ammatti. Lennonjohtajan ammatti ei kuitenkaan kuulu niihin Espanjassa säänneltyihin ammatteihin, jotka luetellaan kuninkaallisen asetuksen 1665/1991 liitteessä I ja kuninkaallisen asetuksen 1396/1995 liitteessä IV sellaisena kuin se on muutettuna 31. heinäkuuta 1998 annetulla kuninkaallisella asetuksella 1754/1998, joilla direktiivit 89/48/ETY ja 92/51/ETY saatetaan osaksi kansallista lainsäädäntöä. Tätä ammattia sääntelevä Espanjan lainsäädäntö ei myöskään komission tietojen mukaan sisällä toimenpiteitä toisessa jäsenvaltiossa saatujen ammatillisten tutkintotodistusten tunnustamiseksi. Komissio on käynnistänyt rikkomisesta johtuvan menettelyn Espanjaa vastaan. Virallinen ilmoitus menettelystä on lähetetty. Espanjan hallituksen huomioiden valossa komissio pidättää oikeuden tarvittaessa antaa Espanjan hallitukselle lausunnon perusteluineen, jotta tämän jäsenvaltion lainsäädäntö saatettaisiin vastaamaan ammattipätevyyden tunnustamisen yleistä järjestelmää.